OpenLLM-France/wikimedia huggingface dataset:
# Can Parull (Mataró)

Can Parull és u edifici de Mataró (Maresme) protegida com a Bé Cultural d'Interès Local.

## Descripció

Es tracta d'un edifici de planta baixa i dues plantes pis. En planta baixa presenta dues obertures amb arcs escarsers amb un estucat a carreu lliscat. Al primer pis un balcó longitudinal abraça les dues obertures rematades per capitells compostos. Al segon se situen dos balcons. En la part de l'edifici vuit mènsules de terracotta sostenen la cornisa i un acroteri amb balustres i dos florons.

## Referències

* ↑ «Can Parull». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 febrer 2019].
# Sylvia Tilly

Sylvia Tilly és un personatge fictici de la sèrie Star Trek: Discovery interpretat per l'actriu Mary Wiseman.
Durant la investigació per millorar el motor d'espores la cadet Tilly fa aportacions importants al tinent Stamets i és qui acaba ajudant a la recuperació del tinent després de la seva crisi i el dany neuronal rebut controlant el motor d'espores.

## Referències

* ↑ «Jason Isaacs And Mary Wiseman Cast In Star Trek: Discovery - CBS.com». CBS.
* ↑ «SDCC17 Interview: Mary Wiseman Reveals Connection Between Cadet Tilly And Michael Burnham on ‘Star Trek: Discovery’» (en anglès). TrekMovie.com.
* ↑ «Tilly, Sylvia» (en anglès). [Consulta: 29 maig 2018].
# Jaslovské Bohunice

* No s'ha de confondre amb Bohunice (Nitra) o Bohunice (Trenčín).
Jaslovské Bohunice és un poble i municipi d'Eslovàquia que es troba a la regió de Trnava, a l'oest del país.
La primera menció escrita de la vila es remunta al 1113. En el municipi es troba la Central Nuclear de Bohunice.

## Referències

* ↑ «Government: Second Nuclear Reactor of V1 Will Be Re-Launched». Slovak news agency. Arxivat de l'original el 2009-01-20 [Consulta: 10 desembre 2016].
# Macau (pel·lícula)

Macau (original: Macao) és una pel·lícula estatunidenca dirigida per Josef von Sternberg, estrenada el 1952 i doblada al català.

## Argument

Tres persones de nacionalitat nord-americana que no es coneixen (Julie Benson, Nick Cochran i Lawrence C. Trumble) arriben a Macau. Un policia local corrupte (el tinent Sebastian) avisa de l'arribada d'un sospitós per prevenir el propietari d'un casino (Brad Dexter) que, a part del joc, es dedica al tràfic de joies. Margie és la seva promesa. El detectiu que acaba d'arribar s'ha d'encarregar de dur Brad fins a aigües internacionals, més enllà de les tres milles, per tal de capturar-lo.

## Repartiment

* Robert Mitchum: Nick Cochran
* Jane Russell: Julie Benson
* William Bendix: Lawrence C. Trumble
* Thomas Gomez: Tinent Sebastian
* Gloria Grahame: Margie
* Brad Dexter: Vincent Halloran
* Edward Ashley: Martin Stewart
* Philip Ahn: Itzumi
* Vladimir Sokoloff: Kwan Sum Tang

## Referències

* ↑ Macau
* ↑ «Macao». The New York Times.
# Uncharted Waters

Uncharted Waters (大航海時代, Dai-kōkai jidai) és una popular saga de videojocs produïda per Koei com a part dels jocs rekoeition (històrics). En l'est d'Àsia, la saga té un gran grup d'afeccionats, però no ha rebut molt reconeixement fora d'ella. La saga ha estat comparada a Sid Meier's Pirates! en la seua jugabilitat i estil de joc. Correspon a un joc de simulació i de CRPG en el qual participes en el comerç i la navegació pel mar.

## Enllaços externs

* Lloc de fanàtics d'Uncharted Waters New Horizons
# Maximilià II

Maximilià II és el nom dels següents personatges:
* Maximilià II de Baviera (Múnic, 1811 - 1864), Rei de Baviera (1848 - 1864)
* Maximilià II Manuel de Baviera (Múnic, 1662 - 1726), Príncep Elector de Baviera (1679 - 1726)
* Maximilià II del Sacre Imperi Romanogermànic (1527, Viena - Ratisbona, 1576), Emperador del Sacre Imperi, arxiduc d'Àustria i de Bohèmia (1564-1576)
Viccionari
# Can Parès (Sant Pere de Ribes)

Can Parès és una obra de Sant Pere de Ribes (Garraf) protegida com a Bé Cultural d'Interès Local.

## Descripció

Masia situada a peu del camí ral de Cubelles a Ribes, entre les masies de Can Martí i la Torre del Veguer. És un edifici aïllat de planta irregular que es troba compost per diversos cossos superposats. Consta de planta baixa i pis i té la coberta a dues vessants amb el carener perpendicular a la façana. Al cos central hi ha el portal d'accés, d'arc de mig punt adovellat, sobre el qual hi ha un finestral d'arc pla arrebossat. Aquest té sortida a un balcó de baranes ceràmiques i base amb rajola decorativa. A banda i banda del portal la base del mur està atalussada amb petits contraforts, que es prolonguen fins al cos de tramuntana. El darrer consta de planta baixa i pis i té la coberta a una sola vessant que fa el desaiguat a la façana. A tramuntana hi a adossat un nou cos en forma de porxo i a ponent hi ha diversos cossos adossats, alguns dels quals alberguen cups. El cos adossat a migdia del principal té dos nivells d'alçat i la coberta plana habilitada com a terrassa transitable. Finalment, a la façana posterior del principal, orientat a ponent, hi ha un cos de la mateixa alçada i característiques que el primer. Totes les obertures són d'arc pla arrebossat. L'acabat exterior és arrebossat i pintat de color blanc. A l'interior, davant l'entrada principal, s'hi observen dos arcs de diafragma apuntats que indiquen l'origen medieval de la construcció. En una altra estança s'hi conserva un rajol inscrit amb l'any "1697", que sembla correspondre's amb la data d'una reforma o ampliació. Entre l'espai enjardinat que envolta la casa s'hi mantenen dos edificacions annexes, una de les quals es correspon amb el corral.

## Història

Els orígens d'aquesta masia són desconeguts, tot i que la tipologia constructiva denota certa antiguitat. Segons consta en el llibre d'Apeo de l'any 1847, la masia de Can Parès pertanyia al vilanoví Antoni Parés. Igualment, al nomenclàtor de 1860 hi consta com a masia d'en Parés. Podria correspondre's amb l'antic mas de la Llebre.

## Referències

* 1 2 «Can Parès». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Symphurus jenynsi

Symphurus jenynsi és un peix teleosti de la família dels cinoglòssids i de l'ordre dels pleuronectiformes que viu al sud-oest de l'Atlàntic (des del sud-est del Brasil fins a l'Argentina).

## Referències

* ↑ The Taxonomicon (anglès)
* ↑ FishBase (anglès)
# Joan Vilella Puig

Joan Vilella Puig (Barcelona, 1892 - Reus, 1960) va ser un empresari de família reusenca i amb activitat centrada a Reus, però nascut incidentalment a Barcelona.
Fill de Joan Vilella Estivill, va destacar en els àmbits comercials i industrials i fou accionista principal de «La Pensilvania», empresa de petroli creada pel seu avi, Joan Vilella Llauradó, i va fundar a Reus la companyia de transport de viatgers «La Hispània», que tenia a més una flota de camions cisterna per distribuir el petroli de «La Pensilvania». Amb el seu cunyat Pau Gasull, va dedicar-se un temps a la comercialització d'oli d'oliva. L'any 1920 va fundar amb el seu germà Gaietà la «Banca Juan i Cayetano Vilella» amb seu al carrer del Dr. Robert. El 1950 va esdevenir la Banca Vilella amb seu al carrer de Llovera fins que la va absorbir el Banco de Vizcaya. Va fer donacions al Centre de Lectura, a l'Orfeó Reusenc i a l'Ajuntament. Amb el seu germà va impulsar la col·lecció de llibres «Edicions de la Rosa de Reus». Era Cavaller de la Legió d'Honor francesa. Als darrers anys vivia a Barcelona, on va morir. La ciutat de Reus li va dedicar un carrer.

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 683.
* ↑ Tricaz, Enric. Homes i dones pels carrers de Reus. Valls: Cossetània, 2010, p. 149. ISBN 9788497916929.
# Línia 5 de Metrovalència

La línia 5 és una de les línies de metro de Metrovalència. Es constituïa de dos trams subterranis, procedents de Torrent i l'aeroport, i un a la superfície mitjançant tramvia (T5) entre Marítim-Serreria i Neptú, aquest últim traçat tramviari ha estat inclòs a la línia 8.

## Estacions

Línia 5 de Metrovalència :
| Trams | Zona A | Zona B | Zona D |
| Tram Marítim-Serreria- Mislata-Almassil | Marítim-Serreria- Mislata-Almassil | | |
| Tram Marítim-Serreria - Rosas | Marítim-Serreria - Mislata-Almassil | Mislata-Almassil - Rosas | |
| Tram Marítim-Serreria - Aeroport | Marítim-Serreria - Mislata-Almassil | Mislata-Almassil Ferrocarril- Rosas | Aeroport |

### Estació Amistat

L'Estació d'Amistat serveix la línia 5 des del 2003. Aquesta estació, situada al barri de l'Amistat, dona servei a l'Hospital Casa de la Salut situat davant mateix. S'hi accedeix pel Carrer dels Sants Just i Pastor.

## Aquesta línia dona servei a

És una de les línies més noves i pel que fa a les línies subterrànies, és la més recent. Comunica València i l'aeroport de València.
* Estadi de Futbol del València-CF (Mestalla) - Aragó
* Zona Comercial - Colom
* Estació del Nord i Plaça de Bous - Xàtiva
* Prefectura Central de Policia, Biblioteca General - Àngel Guimerà
* Hospital General - Nou d'Octubre
* Clínica Casa de la Salut - Amistat
* Aeroport de València - Aeroport
* Hospital de Manises - Salt de l’Aigua
* Hospital de Crònics de Mislata - Mislata-Almassil

## Història

El primer tram entre l'estació d'Albereda i la d'Aiora fou inaugurat el 30 d'abril de 2003. El 22 de setembre de 2004 es va inaugurar un ramal que realitza una penetració en subterrani a la localitat de Torrent partint de l'estació de Torrent fins a la nova estació de Torrent Avinguda que és molt més cèntrica. Un any després, el 3 d'octubre de 2005, es va crear l'estació de Bailén al ramal que unia la línia 1 i la línia 5 entre les de Colom i Joaquim Sorolla, que valdrà com a connexió amb la nova estació del Nord subterrània. Finalment, el 2 d'abril de 2007 es va inaugurar l'estació de Marítim-Serreria al carrer de la Serradora, una estació intermodal dissenyada per unir la línia 5 amb el tramvia al port (línia T5) i amb la línia T4. Després de la reorganització, a l'estació de Marítim-Serreria, arriben les línies del tramvia T6 (Marítim-Serreria - Tossal del Rei) i la línia 8 (Marítim-Serreria - Marina Reial).

## Referències

* ↑ 39° 28′ 13″ N, 0° 21′ 1″ O﻿ / ﻿39.47028°N,0.35028°O﻿ / 39.47028; -0.35028
# Lloret guaiaber

El lloret guaiaber (Bolbopsittacus lunulatus) és una espècie d'ocell de la família dels psitacúlids (Psittaculidae) i única espècie del gènere Bolbopsittacus (Salvadori, 1891). Habita boscos i sabanes de les illes Luzon, Samar, Leyte i Mindanao, a les Filipines.
# Varena

Varena és un municipi italià, dins de la província de Trento. L'any 2007 tenia 824 habitants. Limita amb els municipis d'Aldein (BZ), Cavalese, Daiano, Deutschnofen (BZ) i Tesero.

## Administració

Llista d'alcaldes :
| Període | Identitat | Partit |
| 2004- | Paride Gianmoena | Llista cívica |
# Mazama nan

El mazama nan (Mazama chunyi) és una espècie d'artiodàctil de la família dels cèrvids. Viu al nord de Bolívia i al sud del Perú, per bé que algunes fonts han comunicat la seva presència a la cordillera de Vilcamba i a Machu Picchu.
És un animal de pelatge marró vermellós, amb el pit i el coll de color gris fosc. Té el musell curt i estret, i pesa aproximadament uns onze quilograms. Es considera que és una espècie vulnerable, en tant que un 40% del seu hàbitat està degradat o fragmentat.

## Referències

* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ Rumiz, D.I. & Barrio, J. Mazama nan. UICN 2008. Llista Vermella d'espècies amenaçades de la UICN, edició 2008, consultada el .
* ↑ Trolle, Mogens; Louise H. Emmons. «A record of a dwarf brocket from lowland Madre de Dios, Peru». Amazon Conservation Association. Arxivat de l'original el 2008-02-23. [Consulta: 8 juny 2007].
* ↑ Rumiz, D. I.; E. Pardo; C.F. Eulert; R. Arispe; R.B. Wallace; H. Gómez; B. Ríos-Uzeda «New records and a status assessment of a rare dwarf brocket deer from the montane forests of Bolivia». Journal of Zoology, 271, 4, abril 2007, pàg. 428–436. Arxivat de l'original el 2021-10-11. DOI: 10.1111/j.1469-7998.2006.00226.x [Consulta: 21 agost 2014].
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Benzoat de colesteril

El benzoat de colesteril, també anomenat 5-colester-3-il benzoat, és una substància química orgànica, un èster del colesterol i de l'àcid benzoic, té la propietat de formar cristalls líquids de colesterol, amb estructura helicoidal. Descobert el 1888 per F. Reinitzer, va ser el primer del llavors "nou tipus de material" que avui es coneix com a cristall líquid. F. Reinitzer el va donar a conèixer al físic alemany Otto Lehmann, que va estudiar les mateixes propietats en un centenar de compostos i els va donar el nom de cristalls fluids.
Pot ser utilitzat amb el nonanoat de colesteril i el carbonat de colesteril-oleil en la composició d'alguns tipus de cristall líquid termo-cròmic.
És utilitzat en alguns tints de cabell, maquillatges, i algunes altres preparacions cosmètiques.
Pot ser també utilitzat com a component principal dels cristalls líquids emprats en les pantalles de cristall líquid.
El benzoat de colesteril va ser el primer material en el que van ser descobertes les propietats dels cristalls líquids A finals dels anys 1880, Friedrich Reinitzer, un botànic austríac, mentre estava estudiant les substàncies químiques en les plantes, va escalfar benzoat de colesteril a 145 °C, i va observar que el material fos, es convertia en un fluid nuvolós, que en arribar als 178.5 °C, canviava a l'estat de líquid clar, l'estat que hauria esperat de bon principi. El 1888, el físic alemany Otto Lehmann va concloure que aquest fluid nuvolós presentava una fase nova de la matèria i va encunyar el terme cristall líquid.

## Vegeu també

* Twisted nematic.
* TFT.
* TFT LCD.
* Pantalla de cristall líquid.

## Referències

* ↑ Record in the Household Products Database of NLM
* ↑ «Introduction to Liquid Crystals». Case Western Reserve University. Arxivat de l'original el 5 de març 2016. [Consulta: 5 febrer 2016].
* ↑ «History and Properties of Liquid Crystals». [Consulta: 5 febrer 2016].
# Can Parés (Arenys de Munt)

Can Parés és una obra historicista d'Arenys de Munt (Maresme) protegida com a Bé Cultural d'Interès Local.

## Descripció

Edifici sobre un casal del segle xvii. Consta de planta baixa, pis i golfes. Cada pis està separat per una petita cornisa. Tots els elements d'obertura estan rematats amb una motllura que sobresurt tan sola en la part alta de cadascun. A les golfes les obertures són ulls de bou també motllurats. Per acabar hi ha una petita cornisa. La façana de l'altre carrer té elements decoratius de ceràmiques de colors. Hi ha un petit jardí abans d'entrar a la casa.

## Referències

* ↑ «Can Parés». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Symphurus maldivensis

Symphurus maldivensis és un peix teleosti de la família dels cinoglòssids i de l'ordre dels pleuronectiformes que viu a les illes Maldives.

## Referències

* ↑ The Taxonomicon (anglès)
* ↑ FishBase (anglès)
# Jerónimo de Sousa

Jerónimo Carvalho de Sousa (Arranhó, Arruda dos Vinhos, 13 d'abril de 1947) és un treballador metal·lúrgic, polític portuguès. Va ser diputat a l'Assemblea de la República Portuguesa pel Partit Comunista Portuguès (PCP) ininterrompudament entre 2002 i 2022, i secretari general del PCP entre 2004 i 2022.

## Biografia

Va néixer en la zona de Arranhó, municipi d'Arruda dos Vinhos, fill de la relació extraconjugal entre la mare, Olímpia Jorge Carvalho, i el fill del llogater de la propietat on la mare treballava, Rafael Morais. No obstant això, el pare biològic mai no va assumir la paternitat de Jerónimo de Sousa, que va ser adoptat pel company de la mare, António de Sousa.
És casat, té dues filles i és membre del PCP des de 1974. Resideix a Pirescoxe, localitat del municipi de Santa Aniria de Azoia, a Loures. Va ser elegit pel Comitè Central del PCP en l'IX Congrés (1979), és membre de la Comissió Política del PCP des del XIV Congrés (1992) i va ser elegit secretari general del Partit Comunista Portuguès en el XVII Congrés (2004).
Va iniciar la seva activitat juvenil antifeixista com a dirigent de la Col·lectivitat 1r d'Agost de Santa Aniria i va formar part de diversos grups de cultura i de teatre durant la dècada dels seixanta, on va iniciar els seus contactes amb el PCP. Jerónimo de Sousa va freqüentar l'antic Curs Industrial, a Vila Franca de Xira, i va començar a treballar als 14 anys com a afinador de màquines. Va ser delegat sindical a la fàbrica i va arribar a la direcció del Sindicat dels Metal·lúrgics de Lisboa el 1973.
Entre 1969 i 1971 va complir servei militar en el Regiment de Llancers Núm. 2 i a Guinea Bissau, durant la Guerra Colonial.
Va ser diputat a l'Assemblea Constituent, de 1975 a 1976, i diverses vegades elegit a l'Assemblea de la República, entre 1976 i 1992 i, de nou, el 2002, pel districte de Setúbal.
El 1996 va ser candidat a president de la República, encara que va desistir a favor del candidat socialista, Jorge Sampaio. S'hi va tornar a presentar el 2006.
El 5 de novembre de 2022, el PCP va anunciar que Jerónimo de Sousa deixaria de ser el secretari general del Partit i el substituiria Paulo Raimundo.

## Referències

* ↑ «Acórdão do Tribunal Constitucional n.º 722/2005» (en portuguès). Tribunal Constitucional, 26-12-2005. [Consulta: 7 novembre 2022].
* ↑ Jerónimo rejeitado pelo pai biológico, Vidas 19.11.2015
* 1 2 3 «Jerónimo Carvalho de Sousa» (en portuguès). Partit Comunista Portuguès, 2006. Arxivat de l'original el 7 agost 2019. [Consulta: 9 desembre 2020].
* ↑ Carrapatoso, Miguel Santos. «Jerónimo de Sousa deixa a liderança do PCP. Paulo Raimundo é o novo secretário-geral» (en portuguès). Observador, 05-11-2022. [Consulta: 5 novembre 2022].
# Línia 5 del TRAM Metropolità d'Alacant

La línia 5 és una de les línies del TRAM Metropolità d'Alacant. Dona servei a la zona costanera nord de la ciutat d'Alacant. Va des de l'estació de Porta del Mar fins a la plaça de la Corunya, al barri de la Platja de Sant Joan. Es va obrir el 10 de juny de 2019.
El llistat complet de les seues estacions és el següent, des de la platja del Postiguet: Porta del Mar, la Marina, Sangueta, la Illeta (La Isleta), Albufereta, Lucentum, Miriam Blasco, Sergio Cardell, Trident, Av. Nacions, Cap de l’Horta (Cabo Huertas), Av. Benidorm, Londres, Pl. la Corunya (Pl. La Coruña), Institut (Instituto), Països Escandinaus (Países Escandinavos), Holanda.
Després d'Holanda, de tornada cap a la platja del Postiguet, la línia fa un bucle i evita totes les parades fins a Av. Nacions. Per tant, aquesta última i les anteriors –Porta del Mar, la Marina, Sangueta, la Illeta, Albufereta, Lucentum, Miriam Blasco, Sergio Cardell, Trident– són parades tant en l'anada com en la tornada, mentre que Cap de l'Horta i les següents –set, en total– són parades només en l'anada.
Totes les parades són compartides amb la línia 4 excepte les dues inicials: Porta del Mar i la Marina. De fet, el propòsit de la línia 5 és doblar la freqüència del servei entre les platges del Postiguet i la de Sant Joan i, per tant, als barris d'aquesta zona del litoral.
A més, comparteix les parades de Sangueta, la Illeta i Lucentum amb les línies 1 i 3, i la parada d'Albufereta, amb la línia 3.
És l'única línia de la xarxa que no té el seu origen al centre estricte de la ciutat d'Alacant, juntament amb la línia 9, que parteix de Benidorm.

## Enllaços externs

* TRAM Arxivat 2019-03-28 a Wayback Machine.
# Lloret de raquetes de Mindoro

El lloret de raquetes de Mindoro (Prioniturus mindorensis) és una espècie d'ocell de la família dels psitàcids que habita la selva humida, a les terres baixes de Mindoro. Ha estat considerat coespecífic de Prioniturus discurus.
# Uwe Mund

Uwe Mund (Viena, 1941) és un director d'orquestra austríac.
Va estudiar al Conservatori Bruckner de Linz i a l'Acadèmia de Música de Viena, amb Hans Swarowski, a més de llicenciar-se en germanística i musicologia a la Universitat de la capital austríaca. Fou director del cor de nois famós dels Wiener Sängerknaben i Herbert von Karajan el contractà com a corepetidor de l'Òpera de Viena.
Després de treballar com a director al Teatre de Friburg i al Gärtnerplatz-Theater de Múnic, i com a primer director a Kiel i a Frankfurt, el 1977 fou nomenat Generalmusikdirektor a Gelsenkirchen. Del 1987 al 1994 fou director artístic de l'Orquestra del Gran Teatre del Liceu de Barcelona (1987-1994). Ha dirigit a les òperes d'Hamburg, Berlín, Viena, Múnic, Stuttgart, Leipzig, San Francisco, París, Varsòvia, Madrid, Brussel·les, Roma, Copenhaguen, Buenos Aires, Bordeus, la Hofmusikkapelle vienesa, una orquestra de la cort que es remunta a l'edat mitjana, etc. I en el camp del concert simfònic ha estat al capdavant d'orquestres importants com, entre d'altres, les filharmòniques de Múnic i Buenos Aires, NHK de Tòquio, Beethovenorchester de Bonn, Orquestres de la Ràdio de Múnic, Berlín, Hannover, Frankfurt i Colònia, Orquestra de la Residència de la Haia, RAI de Milà i Torí, etc.
Va ser director musical al "Musiktheater im Revier" de Gelsenkirchen des de 1977 fins a 1988, on es considera que la seva obra i passió van definir una època. Actualment, és principal director convidat de l'Orquestra Simfònica de Kioto, al Japó, i de l'Orquestra Simfònica del Vallès.

## Referències

* ↑ "El director austríaco Uwe Mund dirige a la OSV en el Palau..." Europa Press (en castellà). 2 setembre 2010. Consultat 8 octubre 2010.
* ↑ "Uwe Mund". Naxos Records. Consultat febrer 23, 2013.
* ↑ "Aristokrat, Sonnyboy, Denker". Westdeutsche Allgemeine Zeitung (en alemany). gener 11, 2008. Consultat febrer 23, 2013.
* ↑ Uwe Mund". Who's Who (en alemany). Consultat febrer 23, 2013.
# Misteri (desambiguació)

* No s'ha de confondre amb Mystery.
«Misteri» té aquests significats:
* Misteri, cosa difícil de descobrir o comprendre
* Misteri (teatre), peces teatrals medievals d'assumpte religiós;
** Misteri d'Elx, drama sacre-líric religiós que recrea la Dormició, Assumpció i Coronació de la Mare de Déu
** Misteri d'Obanos, representació teatral de gran format, de caràcter religiós
* Misteris o religió mistèrica propis de certes religions
** Misteri pasqual designa la Passió, Mort, Resurrecció i Ascensió al cel de Jesucrist
** Misteri de Samotràcia, un dels més importants de la Grècia antiga
** Misteris d'Eleusis, ritus d'iniciació al culte a les deesses agrícoles Dèmeter i Persèfone
* Misteris òrfics o orfisme, corrent religiós de l'antiga Grècia, relacionada amb Orfeu
* Misteris de Fàtima, nom dels tres secrets que, segons la tradició catòlica, la Verge de Fàtima hauria confiat a tres pastors
* Misteris, emissió de Sebastià-Daniel Arbonés Subirats a RAC 1
Viccionari